En nabostrid udviklede sig torsdag eftermiddag så voldsomt at en 59-årig frederikshavner valgte at true sine naboer. Truslerne blev så voldsomme, at manden til sidste fortalt sine naboer, at han ville gå ind og finde en pistol og skyde dem. Det mente naboerne var tilpas alvorligt til, at ordensmagten skulle tilkaldes. Det hjalp bestemt ikke på mandens humør. Da politiet møder op på adressen, vælger den 59-årige at fortsætte truslerne. Denne gang rettet mod den patrulje, der var mødt op på stedet. De valgte derfor at lægge manden i håndjern og anholde ham. Derfor bestemte retten fredag, at den 59-årige skal varetægtsfængsles i 14 dage. Det fortæller anklager ved Nordjyllands Politi Louise Watson. - Han er blevet varetægtsfængslet i 14 dage på grund af gentagelsesrisikoen. Man frygter altså, at han gentager truslerne. Det vælger man, fordi han har en fortid med ligeartet kriminalitet, fortæller Louise Watson. Den 59-årige nægtede sig skyldig i alle anklager.

Referat:
Fredag eftermiddag blev en 59-årig frederikshavner varetægtsfængslet for trusler mod både naboer og politi.